**ПРЕДСТАВА ЦРВЕНКАПА**

**УЛОГЕ:**

* **Наратор-** Јована
* **Црвенкапа-** Бојана
* **Тата-** Себастијан
* **Бака-** Александра
* **Козметичарка-** Милица
* **Кувар-** Ана
* **Таксиста-** Маја
* **Опасна дама-** Јасмина
* **Полицајац-** Наташа
* **Лекар-** Софија
* **Медицинска сестра-** Душанка
* **Случајни пролазник- фотограф-** Владимир

( На почетку наратор и сви глумци излазе на сцену и представљају се)

**Наратор-** Некада давно у малој кући на ободу шуме, на Кошутњаку, живела је девојчица по имену Црвенкапа. Име је добила због црвене капице коју је често носила. Пролазиле су године и године, а Црвенкапа је расла и порасла. Стасала је у лепу девојку. Завршила је са школовањем, и док је чакала посао у струци, бавила се манекенством. Црвену капу је понекад носила, попут модног детаља.

Њена породица се преселила у урбани део града, на Врачару. Црвенкапа је још увек живела са родитељима.

Једнога дана...

**СЦЕНА 1**

( Сценографија, соба, огледало, столица, разбацана гардероба...)

**Црвенкапа-** (огледа се, намешта одећу, ставља капу на главу)

Звони телефон- разговор- Бако, откуд ти? Шта кажеш? Разболела си се? Опет? Године су то! Мама се не јавља, па на путу је, опет. Обилази ново градилиште. Не може сад да ти спреми неку клопу, ни колаче. Безвезе. Хајде купићу pizzu и долазим до тебе. Добро, добро, узећу ти и лекове. Ок! Љубим те! Добро, добро, нећу да касним.

**Тата-** (разговор преко телефона, на енглеском, договара термин за састанак)

(Поздрављају се)-Ти си код куће? Чудо!

**Црвенкапа-** Ћао тата! Ево баш се спремам да изађем, бака ме задржала. Опет се прехладила, или шта год. Имам заказано код козметичарке, а после ћу да скокнем до ње. Него... Шта ти радиш?

**Тата-** Ма не питај. У гужви сам последњих дана. Неки инвестотори, Енглези овај пут долазе у Београд. Склапају посао, улажу неке паре. Ето посла за мене. Срећа да не знају сви енглески, па ангажују преводиоца. (Неки узвик, прикладан, на енглеском)

Него, да ли има нека клопа у фрижидеру? Гладан сам ко вук. Да ли је мама спремила неки ручак пре одласка на пут?

**Црвенкапа-** Јесте, знаш ти њу, брине да једемо здраво, кувано. Извини, али морам да идем. Да не закасним на третман, а и бака је сигурно гладна. Ћао! А да, умало да заборавим, треба ми мало пара, узећу такси.

(тата вади новчаник, пребројава, даје, поздрављају се, Црвенкапа одлази)

**Тата-** У моје време се знало ред, заједнички оброци, а данас... него да видим ја шта све има у фрижидеру, надам се да је скувала ( навести омиљено јело!).

(- интеракција са децом-)

**СЦЕНА 2**

(Промена сценографије. Кревет из изолационе собе, полица са козметичким препаратима)

**Козметичарка**- Јој, оде. Надам се да неће скоро опет да долази. Баш је напорна муштерија. Мисле ја сам мађионичар, уђеш стар одеш млад и леп. (гледа у свеску) Ускоро ми долази она фина цура. Зову је, чини ми се, Црвенкапа. Бар ћу се са њом лепо испричати. А и мајка јој је фина дама, архитекта. (улази Црвенкапа) Здраво драга! Изволи лези...

(спонтани уобичајени разговор на релацији козметичар- муштерија)

**Наратор:** Након улепшавања у козметичком салону, наша Црвенкапа креће пут баке. Она живи у лепом шумовитом делу Београда, надомак Звездарске шуме у Волгиној улици.

**СЦЕНА 3**

(Промена сценографије. Улица. Спреман такси ауто, таксиста у возилу)

**Црвенкапа-** Бака ће се наљутити, мораћу брзо да ухватим такси. Батерија ми је на измаку, не могу позвати. (гледа у телефон, гледа около. Прилази јој непозната дама)

**Непозната дама-**Здраво. И Вама треба такси? У ком правцу идете? Можда можемо заједно до негде. Таксија нема на видику већ одавно. Ја журим баш баш, а и Ви такође, зар не?

**Црвенкапа-** Здраво. Па не знам... Мислим...

**Непозната дама-** Ма то је у реду, ево ја идем до Устаничке, а Ви?

**Црвенкапа**- Па и ја Булеваром, до Ђерма, прво, до пицерије, после морам чак до Звездарске шуме, код баке. Болесна је, а сама. А да, морам и до апотеке.

**Непозната дама-**Сама близу шуме? Леп крај та Звездара. Која улица? Тамо живи моја кума? Можда су комшинице.

**Црвенкапа**- Волгина\_\_\_\_

**Непозната дама**- Одлично, можемо заједно до Ђерма. Ма опуштено... Видим један слободан такси. (машу рукама)

**Таксиста-**Куда девојке? (одговори) Имате среће што сте ме сад зауставили, замало да прихватим једну вожњу. Неки хаос у граду, поново. Има посла за нас таксисте у Београду. Често затварају улице, копају, граде, возачи збуњени, а ми смо експерти у познавању улица и уличица и разуме се- пречица.

**Црвенкапа-** Хвала за друштво, ја овде излазим. Колико је то пара? Довиђења!

**Таксиста-** Здраво, здраво!

**Непозната дама-** Хвала драга! (Црвенкапа излази). Ја настављам даље. Молим Вас предомислила сам се, возите до Волгине \_\_\_\_\_ Сетих се да обиђем моју куму. (Осмех на лицу!)

**Таксиста-** У реду.

**Непозната дама** ( тихо)- А могла бих да обиђем и кумину комшиницу. Да питам за здравље...

(- интеракција са децом-)

**Наратор-** Док Црвенкапа не слутећи ништа, купује потребне лекове и pizzu, њена сапутница кује опасан план!

**СЦЕНА 4**

(Промена сценографије. Пицерија, сто, брашно посуде, оклагија састојци, на видику кутија за pizzu, куварица)

**Куварица**- (певуши песму, нпр. „Пекар, лекар, апотекар...“ Улази Црвенкапа. Поздрављају се)

**Црвенкапа-** Молим Вас једну pizzuCapricciosa. Хоће ли бити брзо готова? Журим, знате.

**Куварица-** За неколико минута. Наше пећи су јаке. Данас сви журе.

**Црвенкапа-**Ма морам до баке, болесна је, чека ме. а и мрак пада, а она увек брине. Ко да сам још мала. Него, имате ли посла?

**Куварица**- Ми? Наравно! Осим пљескавица, Београђани највише једу pizzu. Понекад ми се чини да радим у Италији, а не у Србији.

(„пакује“ pizzu у кутију, наплаћује, прикладан разговор)

**СЦЕНА 5**

(Промена сценографије. Бакина соба. Фотеља, сточић, лекови и воће на њему, орман)

**Бака-** (гледа на сат, врти главом) Касни ова моја цура. А ни на телефон се не јавља. Кад ми треба угаси јој се телефон.

Иначе, баш сам поносна на њу. Израсла је у лепу, а и добру девојку. Мало је мршава, каже мора тако... (чује се звоно или куцање на вратима) Мора да је она. Коначно. Ко је?

(-интеракција са децом-)

**Непозната дама**- Па ја сам, твоја унука!

**Бака-** Црвенкапо, уђи дете...

( Непозата дама улази. Разговор између збуњене баке и гошће. Бака се уплашена, сакрива у орман)

**Наратор-** Док бака дрхти у орману, непозната дама, иначе по занимању криминалац, тражи по бакиној кући накит и бакину уштеђевину. Заузета послом, не примећује да је неко посматра кроз прозор.

**Црвенкапа-**Коначно сам стигла. Чуди ме да ме бака не чека на прозору. Погледаћу. О, не. Па то није бака... Зваћу полицију. О, не! Телефон ми је угашен! Позајмићу. Прилази **Случајни пролазник** (са фотоапаратом око врата), Молим Вас, хитно ми треба телефон, пљачка је у току.

**Случајни пролазник**- У реду је. Одмах. Изволите. Шта треба, помоћи ћу Вам!

(Разговор са полицијом, **Полицајац** стиже. Прикладан разговор. Улазак у кућу. Јурњава. Хапшење...)

(Црвенкапа и Случајни пролазник улазе у кућу. Траже баку. Бака излази из ормана, видно узнемирена. Случајни пролазник позива Хитну помоћ).

Долази **Лекар** и **Медицинска сестра.**

**Лекар-** Добар дан. Где је пацијент? Сестро, додајте ми стетоскоп, спремите...

( прикладан разговор на релацији лекар- пацијент и лекар- медицинска сестра, лекар- Црвенкапа)

**Црвенкапа**- Хвала Вам пуно! Довиђења!

**Бака**- Довиђења! Шта то би драга моја Црвенкапо?

**Црвенкапа**- Ја сам крива, извини. Никад не бих помислила да је она девојка криминалац. А ја се распричала, моја бака болесна живи тамо и тамо... Страшно! Кад мама и тата чују...

**Бака-**Не брини. Биће то наша тајна. Молим те, други пут памет у главу. Не причај са непознатима, без обзира не њихов изглед.

**Црвенкапа-** У праву си! Хвала ти.(грле се)

**Бака**- А ко ти је онај младић?

**Црвенкапа**- Мислим да га знам. Из краја је. Позајмио ми је телефон.

**Бака-** Позови га да га почастимо. Све је добро кад се добро заврши!

(Црвенкапа позива младића. Прикладан разговор. Младић улази, упознаје баку, гледа Црвенкапу...)

**Наратор-** Док разговор још траје и славље у бакиној кући, ваш наратор се одјављује. И не заборавите: не разговарајте са непознатима!

Сви глумци излазе на сцену. Фотограф слика Црвенкапу.

**Напомена**

Прикладан разговор смишљају сами родитељи. Васпитач предлаже, такође, реченице у складу са контекстом/ самом радњом, глумцем...